GUERRA-E-PATZ-I-WEB	Auie passat un mes e miei dès era cauhada d’Anna Pavlovna e dès era agitada net d’insomni quan decidic qu’eth maridatge damb Elena serie un malastre, per çò que li calie evitar-la e partir; Pierre, dempús d’aguesta decision, non auie deishat encara era casa deth prince Vasili e sentie damb crebacòr que, dauant es uelhs de toti, cada dia s’estacaue mès a Elena; que non podie pensar en era coma abantes e que ne tansevolhe podie desseparar-se d’era; que serie quauquarren terrible, mès li calie estacar era sua sòrt ara d’era.